

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**HOTĂRÂREA nr. 7/30.01.2025**

**privind aprobarea cotizaţiei anuale a municipiului Satu Mare**

 **în cadrul Grupării Europene de Cooperare Teritorială Oraşe Europene** **de Graniţă**

Consiliul Local al Municipiului Satu Mare,

Analizând proiectul de hotărâre înregistrat sub nr. 3314/20.01.2025, referatul de aprobare al Primarului municipiului Satu Mare, înregistrat sub nr. 3325/20.01.2025 în calitate de iniţiator, raportul de specialitate comun al Serviciului managementul proiectelor şi al Direcţiei economice, înregistrat sub nr. 3328/20.01.2025, avizele comisiilor de specialitate ale Consiliului Local Satu Mare,

Având în vedere Hotărârea Consiliului Local Satu Mare nr. 120/25.04.2013 privind participarea municipiului Satu Mare ca şi membru fondator în Gruparea Europeană de Cooperare Teritorială Oraşe Europene de Graniţă (Európai Határvárosok Európai Területi Társulás),

Ţinând seama de prevederile Ordonanţei de urgenţă a Guvernului nr. 127/2007 privind Gruparea europeană de cooperare teritorială, aprobată cu modificări şi completări de Legea nr. 52/2008, ale art. 14 ale Legii nr.273/2006 a finanțelor publice locale, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În baza prevederilor art. 129 alin. (2) lit. e) coroborat cu prevederile alin. (9) lit. c). din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. f) și art. 196 alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1** Se aprobǎ Statutul Grupării Europene de Cooperare Teritorială Orașe Europene de Graniţă, conform Anexei parte integrantă din prezenta hotărâre.

**Art. 2** Se aprobǎ asigurarea cotizaţiei anuale ce revine autorităţii administraţiei publice locale a Municipiului Satu Mare în cadrul Grupării Europene de Cooperare Teritorială Oraşe Europene de Graniţă, conform art. IX, punctul 2 din Statut.

**Art. 3** Cu ducerea la îndeplinire a prezentei hotărâri se încredinţează Primarul municipiului Satu Mare, Direcţia economică şi Serviciul managementul proiectelor.

**Art. 4** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Direcţiei economice şi Serviciului managementul proiectelor, Instituţiei Prefectului - judeţul Satu Mare.

 **Președinte de ședință, Contrasemnează**

 **Bob Lóránd-P****éter Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. f) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale